149. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1028284/426/Α0012 της 18 Μαρτ.-3 Απρ. 1991 (ΦΕΚ Β΄ 205) Καθορισμός της διαδικασίας που ακολουθείται σε ορισμένες περιπτώσεις, όταν δεν προσκομίζεται η βεβαίωση η οποία απαιτείται για τη μεταβίβαση οχήματος, επιβατικού ιδιωτικής ή μικτής χρήσης, ή μοτοσικλέτας ή σκάφους αναψυχής ή αεροσκάφους ή ελικοπτέρου ή για τη σύσταση εμπράγματου δικαιώματος σε αυτά τα πράγματα. Έχοντας υπόψη: 1.Τις διατάξεις της παρ. 11 του άρθρ. 72 του Ν.Δ. 3323/1955, όπως αυτή προστέθηκε με την παρ. ΙΙ του άρθρ. Ι του Νόμ. 1882/1990 (ΦΕΚ Α΄ 43). 2.Την ανάγκη καθορισμού της διαδικασίας που ακολουθείται όταν ο υπόχρεος δεν προσκομίζει την οικεία βεβαίωση που απαιτείται, στις περιπτώσεις του αναφέρονται στην παρ. ΙΙ του άρθρ. 72 του Ν.Δ. 3323/1955, ώστε να αναπληρωθεί το έγγραφο αυτό και να καταστεί δυνατή η μεταβίβαση ή η σύσταση εμπράγματων δικαιωμάτων στα περιουσιακά στοιχεία που αναφέρονται στην παρ. 10 του άρθρ. 72 αυτού του νομοθετήματος, αποφασίζουμε: Άρθρ.1.-1.Κατά την εφαρμογή των διατάξεων της παρ. ΙΙ του άρθρ. 72 του Ν.Δ. 3323/1955, αν δεν προσκομίζεται η βεβαίωση της παρ. 10 του ίδου άρθρου, για τη μεταβίβαση ή τη σύσταση εμπράγματου δικαιώματος στα περιουσιακά στοιχεία που αναφέρονται στις περιπτ. β΄, γ΄, ε΄και στ΄ της παρ. 2 του άρθρ. 5 του Ν.Δ. 3323/1955, αυτός που έχει την σχετική αξίωση κοινοποιεί, στον υπόχρεο προσκόμισης της βεβαίωσης, έγγραφη πρόσκληση με την οποία του ζητεί να υποβάλει αυτήν, στην ορισμένη υπηρεσία ή αρχή ή πρόσωπο που έχει αρμοδιότητα για τη διενέργεια των πράξεων που αναφέρονται στην παρ. 10 του άρθρ. 72 του Ν.Δ. 3323/1955, κατά περίπτωση. 2.Η επίδοση της έγγραφης πρόσκλησης, κατά την προηγούμενη παράγραφο, στον υπόχρεο γίνεται με δικαστικό επιμελητή, σύμφωνα με τις διατάξεις περί επίδοσης εγγράφων του Κώδικα Πολιτικής Δικονομίας. 3.Ο υπόχρεος οφείλει να προσκομίσει την οικεία βεβαίωση μέσα σε χρονικό διάστημα ενός (1) μηνός από την επομένη της επίδοσης σε αυτόν της οικείας έγγραφης πρόσκλησης. Άρθρ.2.-Η πρόσκληση του προηγουμένου άρθρου πρέπει να αναφέρει εκτός τυχόν άλλων στοιχείων, ιδία: α)Τα στοιχεία του ενδιαφερομένου, ο οποίος έχει την σχετική αξίωση, καθώς και τη Δημόσια Οικονομική Υπηρεσία που είναι αρμόδια για τη φορολογία του εισοδήματός του. β)Την αιτία που νομιμοποιεί τον ενδιαφερόμενο. γ)Τα στοιχεία που εξατομικεύουν το περιουσιακό στοιχείο επί το οποίου ο ενδιαφερόμενος έχει την αξίωση. δ)Τα πλήρη στοιχεία του προσκαλουμένου και ιδιαίτερα την τελευταία γνωστή αστική και εμπορική κατοικία του. Άρθρ.3.-1.Αν ο υπόχρεος δεν υποβάλει την οικεία βεβαίωση, μέσα στην προθεσμία που ορίζεται στο άρθρ.1 της παρούσας, ο ενδιαφερόμενος υποβάλει, σε 3 κυρωμένα αντίγραφα, αντίτυπο της οικείας πρόσκλησης στην δημόσια οικονομική υπηρεσία που είναι αρμόδια για τη φορολογία του εισοδήματος του υποχρέου, καθώς και κυρωμένο αντίγραφο του οικείου αποδεικτικού κοινοποίησης. Η αρχή αυτή αφού τα θεωρήσει, επιστρέφει στον ενδιαφερόμενο τα δύο από αυτά. 2.Η κατά την προηγούμενη παράγραφο υποβολή των αντιγράφων της οικείας πρόσκλησης πρέπει να γίνεται μέσα σε προθεσμία ενός (1) μηνός, από την επομένη του τέλους της προθεσμίας που αναφέρεται στην παρ. 3 του άρθρ. Ι της παρούσας. (Μετά τη σελ. 194, 558(α) Σελ. 194,5581 Τεύχος 1134-Σελ. 95 Φόρος Εισοδήματος Φυσικών και Νομικών προσώπων 27.Β.ε.148-149 3.Στην περίπτωση της παρ. 1 αυτού του άρθρου, αν ο ενδιαφερόμενος δεν γνωρίζει την φορολογική αρχή που είναι αρμόδια για την φορολογία του υποχρέου ή αν αυτός κατοικεί σε διαφορετική πόλη από εκείνη που έχει την έδρα της αυτή η φορολογική αρχή, η έγγραφη πρόσκληση του άρθρ. 1 της παρούσας υποβάλλεται σε 4 κυρωμένα αντίγραφα στην φορολογική αρχή που είναι αρμόδια για τη φορολογία του εισοδήματός του. Η αρχή αυτή, αφού τα θεωρήσει, επιστρέφει στον ενδιαφερόμενο τα δύο από αυτά. 4.Η κατά την παρ. 3 αυτού του άρθρου φορολογική αρχή υποχρεούται, μέχρι το τέλος του επόμενου μήνα από την ημερομηνία θεώρησής του, να αποστείλει το ένα από τα θεωρημένα αντίγραφα της οικείας πρόσκλησης που της κατέθεσε ο ενδιαφερόμενος, στη φορολογική αρχή που είναι αρμόδια για τη φορολογία του υπόχρεου. την ίδια υποχρέωση έχει και η φορολογική αρχή που, τυχόν, θεώρησε το υπόψη έγγραφο, χωρίς όμως να έχει τέτοια αρμοδιότητα. Άρθρ.4.-1.Το κατά τις παρ. 1 και 3 του άρθρ. 3 της παρούσας θεωρημένο αντίτυπο της έγγραφης πρόσκλησης του υπόχρεου αναπληρώνει τη βεβαίωση της παρ. 10 του άρθρ. 72 του Ν.Δ. 3323/1955, δε νομιμοποιεί όμως την μεταβίβαση ή τη σύσταση εμπράγματου δικαιώματος στα υπόψη περιουσιακά στοιχεία, αν από άλλους λόγους αμφισβητείται η νομιμότητα αυτών των πράξεων. 2.Το υπόψη θεωρημένο αντίτυπο της έγγραφης πρόσκλησης του υπόχρεου πρέπει να υποβληθεί από τον ενδιαφερόμενο, μέσα σε αποκλειστική προθεσμία 3 μηνών από τη θεώρησή του, όπου απαιτείται η οικεία βεβαίωση για τη διενέργεια των πράξεων που αναφέρονται στην παρ. 10 του άρθρ. 72 του Ν.Δ. 3323/1955. Άρθρ.5.-Αν παρέλθουν άπρακτες οι προθεσμίες που αναφέρονται στην παρ. 2 των άρθρ. 3 και 4 της παρούσας, ο ενδιαφερόμενος μπορεί να επαναλάβει τη σχετική διαδικασία για μια φορά ακόμη. Άρθρ.6.-Στις περιπτώσεις της παρ. 4 του άρθρ. 3 της παρούσας η οικεία φορολογική αρχή υποχρεούται, ύστερα από αίτηση του ενδιαφερομένου, να του γνωρίσει: α)Τη φορολογική αρχή την οποία απέστειλε, λόγω αρμοδιότητας, το θεωρημένο αντίγραφο της οικείας έγγραφης πρόσκλησης. β)Τα στοιχεία του οικείου εγγράφου της. Άρθρ.7.-1.Η ισχύς των διατάξεων αυτής της απόφασης αρχίζουν από την ημερομηνία δημοσίευσή της. 2.Η διαδικασία που καθορίζεται με την απόφαση αυτή εφαρμόζεται και για τη μεταβίβαση ή τη σύσταση εμπράγματου δικαιώματος σε περιουσιακά στοιχεία, που αναφέρονται στο άρθρ. 56 του Νόμ. 1041/1980, καθώς και στην παρ. 2 του άρθρ. 7 του Νόμ. 1591/1986, και στις περιπτώσεις που οι δικαιοπραξίες αυτές έχουν γίνει πριν από τη δημοσίευση της παρούσας. 